Successorum nostrorum noticie hujus cartule testimonio curavimus insinuare quod domina Beatrix, uxor Domini Widonis de Wannulriaco quanto Molismum venit ad exequias fratris sui, videlicet donni Roberti, Lingonensis episcopi, qui apud Castellionem egretus, post quam a donno Widone Molismi abbate sancti Benedicti habitum accepit, ibidem defunctus ac Molismum delatus ac sepultus fuit. Tunc scilicet expleto sepulture officio, donno abbate Widone, fratribusque sedentibus in capitulo, predicta Beatrix cum suis adfuit, et ibidem Molismensi ecclesie pro salute anime sue et pro anima fratris sui et pro animabus antecessorum suorum, duas ecclesias multum devote donavit, scilicet ecclesiam sancti Marcelli de Monte Lasconis, et ecclesiam sancti Desiderii de Monte Leulfi, quas de patrimonio suo libere habebat, laudante Hugone Burgundie, pontificis, eidem que Beatrix nepote. Donnus..... Lingonensis ecclesie electus et donnus Willencus, decanus et Ayrardus, archidiaconus in cujus archidiaconatu predicte ecclesie sunt, laudaverunt hoc donum.